ഇന്ത്യയില് അഭയംതേടി അഫ്ഗാന് നേതാക്കള് ന്യൂഡല്ഹി: അഫ്ഗാനിസ്ഥാന് താലിബാന്റെ കൈയിലായതോടെ ഇന്ത്യയില് രാഷ്ട്രീയാഭയം തേടി മുതിര്ന്ന നേതാക്കളും പാര്ലമെന്റ് അംഗങ്ങളും. അഫ്ഗാന് പ്രസിഡന്റ് അഷ്റഫ് ഗാനിയടക്കം രാജ്യംവിട്ടിരുന്നു. താജിക്കിസ്ഥാനിലേക്കു പോയ അദ്ദേഹത്തിന് അവിടെ പ്രവേശനാനുമതി നിഷേധിച്ചതിനെത്തുടര്ന്ന് ഒമാനില് ഇറങ്ങിയിരുന്നു. അവിടെനിന്നു യു.എസിലേക്കു പോകുമെന്നാണു സൂചന. അഭയാര്ഥികള്ക്കായി പല രാജ്യങ്ങളും തങ്ങളുടെ അതിര്ത്തി തുറന്നിട്ടുമുണ്ട്. ഇതിനിടെയാണ് പല പ്രമുഖരും ഇന്ത്യയിലെത്തിയത്. എം.പിമാരായ വഹിദുള്ള കലിംസായ്, അബ്ദുള് അസിസ് ഹക്കിമി, അബ്ദുള് ഖാദിര് സസായ്, ഷുഖ്രിയ ഇസാഖെയ്ല്, സെനറ്റര് മലീം ലാല ഗുല്, മുന് പ്രസിഡന്റ് ഹമീദ് കര്സായിയുടെ ബന്ധുവും മുന് എം.പിയുമായ ജമീല് കര്സായ്, മുന് ധനമന്ത്രി അബ്ദുള് ഹാദി അര്ഘാന്ദിവാല് തുടങ്ങിയവര് കഴിഞ്ഞ ദിവസങ്ങളിലായി ഇന്ത്യയിലെത്തി.